
         P R I M A R U L
   Nr. 187/11506/16.11.2022
R E F E R A T   D E   A P R O B A R E
privind repartizarea locuinței nr. 8 din blocul ANL 2004, corp B, parter, situat în municipiul Brad, strada Nestor Lupei, județul Hunedoara


Locuința nr. 8 din blocul ANL 2004, corp B, parter, situat în municipiul Brad, strada Nestor Lupei, județul Hunedoara a fost deținută cu chirie de către doamna Henciuța Sorina, conform Contractului de închiriere nr. 2463/2004.

Doamna Henciuța Sorina a comunicat că dorește să predea locuința întrucât s-a mutat în altă localitate. Locuința a fost preluată  în baza Procesului verbal nr. 55865/14.11.2022.


La data predării chiriașa înregistrează datorii la chirie, are debite restante la plata taxelor către asociația de proprietari și la utilități. 

Pentru recuperarea datoriei la chirie, Municipiul Brad a formulat acțiune în instanță, cauza aflându-se în curs de soluționare pe rolul Judecătoriei Brad. 

În urma reanalizării dosarelor solicitanţilor care au acces la locuințele pentru tineri, destinate închirierii, Comisia socială de analiză şi repartizare a locuinţelor  pentru tineri, destinate închirierii, construite prin ANL a încheiat Procesul - verbal nr.  55126/15.11.2022 prin care a propus ca repartizarea acestei locuinţe vacante să se facă, conform Listei de priorități valabilă pentru anul 2022, doamnei CÂȘLARIU CLAUDIA-IOANA care îndeplineşte condiţiile legale de repartizare a unei locuinţe construite din fondurile Agenţiei Naţionale pentru Locuinţe.

În contextul celor de mai sus am inițiat prezentul proiect de hotărâre prin care am  propus repartizarea locuinței nr. 8 din blocul ANL 2004, corp B, parter, situat în municipiul Brad, strada Dacilor, județul Hunedoara, doamnei CÂȘLARIU CLAUDIA-IOANA și-l supun spre dezbatere și aprobare plenului Consiliului Local al Municipiului Brad în forma prezentată.

 
Invoc în susţinerea propunerii mele prevederile art. 15 alin. 2 alin. 5, alin. 6, alin. 7 și alin. 8 din Normele metodologice pentru punerea în aplicare a prevederilor Legii nr. 152/1998  privind înființarea Agenției Naționale pentru Locuințe aprobate prin H.G. nr. 962/2006, cu modificările şi completările ulterioare.

